钦定古今图书集成/明伦汇编/皇极典/第255卷 > 易经 > 观卦
## 钦定古今图书集成/明伦汇编/皇极典/第255卷 > 易经 > 观卦

六四：观国之光，利用宾于王。

〈程传〉圣明在上，则怀抱才德之人皆愿进于朝廷辅戴之以康济天下。四既观见人君之德，国家之治，光华盛美，所宜宾于王朝。效其智力，上辅其君以施泽天下。故曰“利用宾于王”也。〈本义〉六四最近于五，故有此象。其占为利于朝觐仕进也。

《象》曰：“观国之光”，尚宾也。